Оқушылар қауіпсіздік сабағында не үйренеді
DATE: 10:25, 13 Қыркүйек 2024 | GMT +5
TITLE: Оқушылар қауіпсіздік сабағында не үйренеді
URL: https://kaz.inform.kz/news/okushilar-kaupszdk-sabaginda-ne-uyrened-d89cf8/
META: DATE: 10:25, 13 Қыркүйек 2024 | GMT +5
TOTAL WORDS: 233
AUTHOR(S):
TEXT: «Сабақтар балалардың жас ерекшеліктері мен даму деңгейін ескере отырып, балалардың әртүрлі өмірлік жағдайларда өз іс-әрекеттеріне сенімділігін қалыптастыруға бағытталған. Біздің міндетіміз — балаларға қажетті ақпаратты беріп қана қоймай, түрлі жағдайларда дұрыс әрекет етуге үйрету», — деп атап өтті ҚР Оқу-ағарту министрлігі Балалардың құқықтарын қорғау комитетінің төрағасы Насымжан Оспанова. Қауіпсіздік сабағында бірқатар тақырыптарға баса назар аударылады. Балабақшадағы ересек топ балалары үшін :. Шұғыл қызметтер мен байланыс орталықтарының телефон нөмірлерін білу, шұғыл қызметке дұрыс қоңырау шалу, өзі туралы негізгі мәліметтерді есте сақтау, терезелерге байланысты қауіптерді ұғыну, сондай-ақ балалар алаңдарында, ойын орталықтары мен аттракциондарда өзін-өзі ұстау ережелерін қалыптастыру. Бастауыш сынып балалары үшін:. Су қоймасындағы қауіптер, есікті қағу кезінде қауіпті қалай тануға болады, бейтаныс адамдармен кездескенде қалай әрекет ету керек, мұз үстінде жүр қаупі, өзін-өзі қорғау, виртуалды достықтың қаупі және қаңғыбас иттер кезіккендегі сақтық шаралары. Орта сынып балалары үшін:. Қауіпті челленджер тақырыптары бойынша сабақтар, бөтен адамның шақыруын қабылдамау, көшедегі қауіпті нысандардан аулақ жүру, кибербуллинг және одан қорғану тәсілдері, атааналармен сенімді қарым-қатынастың маңыздылығы, интернеттегі қауіптер, сондай-ақ баланың құқықтары мен міндеттері. Жоғары сынып оқушылары мен колледждің 1-2 курс студенттері үшін:. Алаяқтардың алдауына түспеу және өздерін табыстың күмәнді түрлерінен қорғау, онлайн-ойындардың тәуекелдерінен сақтану және қауіпсіздікті қамтамасыз ету, теріс эмоциялар мен сөздерге қатысты дұрыс әрекет ету, қауіпсіз еңбек жағдайлары, ата-аналарға сенім және өз әрекеттері үшін жауапкершілік алу ережелері. Айта кетейік, сабақтар балаларды зорлық-зомбылықтан қорғау, суицидтің алдын алу және олардың құқықтары мен саламаттылығын қамтамасыз ету жөніндегі 2023-2025 жылдарға арналған кешенді жоспары шеңберінде жүргізіледі
